ישיבת מליאה, כנסת 25, פרוטוקול מספר 119, 2023-11-27 00:00

אמיר אוחנה: חברות וחברי הכנסת, היום יום שני י"ד בכסלו התשפ"ד, 27 בנובמבר 2023

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4086/25 וכלה בהצעת חוק פ/4111/25: הצעת חוק הדגל, הסמל והמנון המדינה (תיקון – הצבת דגל המדינה בכיתות במוסדות חינוך מוכרים ובמוסדות להשכלה גבוהה), התשפ"ד–2023, מאת חבר הכנסת ניסים ואטורי; הצעת חוק הרשויות המקומיות (בחירות) (תיקון – מניעת השתתפות של מועמד או של רשימת מועמדים בבחירות), התשפ"ד–2023, מאת חברי הכנסת דן אילוז, יצחק קרויזר, צגה מלקו, אריאל קלנר, אופיר כץ, משה סעדה, טלי גוטליב, אלי דלל, אברהם בצלאל, יוסף טייב, שמחה רוטמן ואוהד טל; הצעת חוק לתיקון פקודת בריאות העם (הנגשת מידע ופנקס חיסונים למחוסן), התשפ"ד–2023, מאת חברי הכנסת אליהו ברוכי, משה גפני, יעקב אשר ויצחק פינדרוס; הצעת חוק יום הזיכרון למתקפה על ישראל בשמחת תורה ולעוז הרוח, התשפ"ד–2023, מאת חברי הכנסת אוהד טל, אברהם בצלאל, שמחה רוטמן, צבי ידידיה סוכות, מיכל מרים וולדיגר, אלמוג כהן ואריאל קלנר; הצעת חוק-יסוד: כבוד האדם וחירותו (תיקון – שוויון בפני החוק ואיסור הפליה), מאת חבר הכנסת גלעד קריב; הצעת חוק הנצחת זכרם וגבורתם של נופלי ושורדי מלחמת עוטף ישראל, התשפ"ד–2023, מאת חברי הכנסת גלעד קריב, דבי ביטון, נעמה לזימי, שלום דנינו, ולדימיר בליאק, זאב אלקין, מתן כהנא, שרן מרים השכל ומיכאל מרדכי ביטון; הצעת חוק הביטוח הלאומי (תיקון – תגמול מתנדבי זק"א במלחמת חרבות ברזל), התשפ"ד–2023, מאת חברי הכנסת משה פסל, חוה אתי עטייה ויונתן מישרקי; הצעת חוק הביטוח הלאומי (תיקון – הגבלת שכר טרחה עבור טיפול בתביעה לנפגעי איבה), התשפ"ד–2023, מאת חברי הכנסת ארז מלול, יונתן מישרקי, יואב סגלוביץ', נעמה לזימי, אליהו ברוכי ומתן כהנא; הצעת חוק חיילים משוחררים (החזרה לעבודה) (תיקון – הגנה לבני ובנות זוג של משרתי מילואים מפני פיטורים), התשפ"ד–2023, מאת חברי הכנסת נאור שירי, קטי קטרין שטרית, דוד ביטן וששון ששי גואטה; הצעת חוק הקפאה של העברת כספים לרשות הפלסטינית בזמן מלחמה, בעת ביצוע פעולות צבאיות משמעותיות ובתקופת מצב מיוחד בעורף (תיקוני חקיקה), התשפ"ד–2023, מאת חבר הכנסת אריאל קלנר; הצעת חוק זיכרון טבח 7 באוקטובר – יד עוטף ישראל, התשפ"ד–2023, מאת חברי הכנסת עודד פורר, אביגדור ליברמן, יבגני סובה, שרון ניר, יוליה מלינובסקי, חמד עמאר, אריאל קלנר, מירב בן ארי, נאור שירי, אוהד טל, אפרת רייטן מרום, ששון ששי גואטה, זאב אלקין, משה פסל, דן אילוז, יוסף טייב, אלי דלל, נעמה לזימי וקארין אלהרר; הצעת חוק החמרת ענישה ושלילת אזרחות (תיקוני חקיקה), התשפ"ד–2023, מאת חבר הכנסת אופיר כץ; הצעת חוק ההתיישנות (תיקון – הרחבת הזכות לתביעה בגין עבירות שהוגש בהם כתב אישום), התשפ"ד–2023, מאת חברת הכנסת מיכל שיר סגמן; הצעת חוק התגמולים לנפגעי פעולות איבה (תיקון – תגמול לכל החיים ליתום מהורה אחד), התשפ"ד–2023, מאת חברי הכנסת נעמה לזימי, מיכאל מרדכי ביטון, אלי דלל, גלעד קריב וקטי קטרין שטרית; הצעת חוק יום הזיכרון לטבח שמחת תורה, התשפ"ד–2023, מאת חברי הכנסת נעמה לזימי, קטי קטרין שטרית, אלי דלל, משה סולומון, אפרת רייטן מרום, טטיאנה מזרסקי וגלעד קריב; הצעת חוק העונשין (תיקון – החמרת ענישה בעבירות ביזה) (הוראת שעה), התשפ"ד–2023, מאת חבר הכנסת צביקה פוגל; הצעת חוק זכויות נפגעי עבירה (תיקון – מתן קדימות בהליכים פליליים לנפגעי עבירה קטינים בגין עבירת מין או אלימות חמורה), התשפ"ד–2023, מאת חבר הכנסת אושר שקלים; הצעת חוק-יסוד: ישראל – מדינת הלאום של העם היהודי (תיקון – שוויון, שפה והתיישבות), מאת חברי הכנסת מירב כהן, יאיר לפיד, מאיר כהן, קארין אלהרר, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק לצמצום משרדי ממשלה ולהעברת תקציבם למאמץ המלחמתי (הוראת שעה – חרבות ברזל), התשפ"ד–2023, מאת חברי הכנסת אפרת רייטן מרום, רם בן ברק ואורית פרקש הכהן; הצעת חוק-יסוד: ישראל – מדינת הלאום של העם היהודי (תיקון – הוספת ערך השוויון ברוח עקרונות הכרזת העצמאות), מאת חברי הכנסת אלעזר שטרן, יאיר לפיד, מאיר כהן, קארין אלהרר, מירב כהן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק עצירת כספים קואליציוניים במצב חירום (הוראת שעה – חרבות ברזל), התשפ"ד–2023, מאת חברי הכנסת נעמה לזימי, אורית פרקש הכהן ושרן מרים השכל; הצעת חוק-יסוד: עיגון מעמדה של העדה הדרוזית כשוות זכויות אזרחיות במדינת ישראל, מאת חברי הכנסת חמד עמאר, אביגדור ליברמן, עודד פורר, יבגני סובה, שרון ניר ויוליה מלינובסקי; הצעת חוק-יסוד: ישראל – מדינת הלאום של העם היהודי (תיקון – שוויון זכויות לעדה הדרוזית), מאת חברי הכנסת חמד עמאר, אביגדור ליברמן, עודד פורר, יבגני סובה, שרון ניר ויוליה מלינובסקי; הצעת חוק-יסוד: ישראל – מדינת הלאום של העם היהודי (תיקון – הוספת עקרון השוויון בפני החוק ועיגון מעמדה של מגילת העצמאות), מאת חברי הכנסת גלעד קריב, נעמה לזימי, אפרת רייטן מרום, מרב מיכאלי, משה טור פז ומיכאל מרדכי ביטון; הצעת חוק-יסוד: מדינת ישראל, מאת חברי הכנסת יואב סגלוביץ', יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק חופשה שנתית (תיקון – אי-קיזוז ימי חופשה למתנדב במסגרת כוחות הביטחון וההצלה בשעת חירום), התשפ"ד–2023, מאת חברי הכנסת אליהו ברוכי, משה גפני, יעקב אשר, יצחק פינדרוס, ינון אזולאי, נעמה לזימי, ישראל אייכלר, חוה אתי עטייה, אושר שקלים, ארז מלול, יונתן מישרקי, אברהם בצלאל, משה רוט, סימון מושיאשוילי, לימור סון הר מלך, סימון דוידסון, אוהד טל, ולדימיר בליאק, מיכל שיר סגמן, רם בן ברק, יוראי להב הרצנו וצביקה פוגל

דן מרזוק:      לקריאה שנייה ולקריאה שלישית: הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, שהחזירה ועדת הכספים

דן מרזוק:      לקריאה ראשונה, מטעם הממשלה: הצעת חוק הגז (בטיחות ורישוי) (תיקון מס' 9) (הארכת תקופות מעבר), התשפ"ד–2023

דן מרזוק:       מסקנות ועדת העלייה, הקליטה והתפוצות בעקבות דיון מהיר בהצעתם של חברי הכנסת עידן רול, יבגני סובה, ארז מלול ומשה רוט בנושא: העלייה במקרי אנטישמיות נגד יהודי התפוצות מפרוץ מלחמת החרבות ברזל

דן מרזוק:      מסקנות ועדת החינוך, התרבות והספורט בעקבות דיון מהיר בהצעתם של חברי הכנסת מאיר כהן, קטי קטרין שטרית, מתן כהנא וסימון מושיאשוילי בנושא: תגבור השירות הפסיכולוגי בבתי ספר בעקבות המלחמה

דן מרזוק:  תודה

אמיר אוחנה: חברות וחברי הכנסת, מכבדת אותנו בנוכחותה נשיאת הבונדסטאג, בית הנבחרים הגרמני, ואני מבקש לברך אותה בכמה מילים בשפה האנגלית, ברשותכם

אמיר אוחנה:      I would like to welcome the President of the German Bundestag, the Honorable Bärbel Bas, who is here in Israel for a solidarity visit

אמיר אוחנה:  This morning, we toured Kibbutz Kfar Aza together

אמיר אוחנה:  The president was able to observe from up close the depths of the horrors and atrocities committed by Hamas and others on October 7th

אמיר אוחנה:      I would like to thank you, Madam President, for your uncompromising support for Israel against the murderous terrorist threat

אמיר אוחנה:  The Bundestag under your leadership adopted a resolution in support for Israel, held a moment of silence in honor of the victims, and displayed an Israeli flag outside the parliament building – demonstrating time and time again the meaning of true friendship and the unbreakable bond between our two nations

אמיר אוחנה:       I want to thank you for your firm support for the release of the Israeli hostages in Gaza

אמיר אוחנה:  You even had the chance to talk to one of the mothers today in Kfar Aza

אמיר אוחנה:  As you can see behind you, our mission is not yet complete

אמיר אוחנה:  However, Israel will continue to work to free all the hostages and topple the Hamas regime

אמיר אוחנה:  Welcome to Jerusalem

אמיר אוחנה:  Welcome to the Knesset

אמיר אוחנה:       אפשר למחוא מחיאות כפיים

אמיר אוחנה:  Thank you very much

אמיר אוחנה:  תודה רבה לכם

אמיר אוחנה:       (מחיאות כפיים)         

אמיר אוחנה: כעת נעבור לנאומים בני דקה

אמיר אוחנה:  המעוניינים לנאום יצביעו כעת

אמיר אוחנה:  תודה

אמיר אוחנה:  עד שאקבל לידיי את הרשימה, ראשון הנואמים יהיה חבר הכנסת אושר שקלים

אמיר אוחנה:  בבקשה

שקלים: אדוני היושב-ראש, כנסת נכבדה, כולנו כמובן בעד החזרת כל אחינו ואחיותינו החטופים

שקלים:  אני רק רוצה להבהיר דבר מאוד פשוט: אני שומע בזמן האחרון הרבה אנשים שטוענים שברגע שיחזרו כל החטופים אז חלילה תיעצר המלחמה

שקלים:  אז אני כאן בשביל – אני מניח שאני מבטא כאן את השקפתם ורצונם של מרבית חברי הבית, כקונסנזוס לאומי, שהמלחמה לא תיפסק, גם כאשר בעזרת השם יחזרו כל החטופים, עד שנחסל את אחרון המנוולים מהחמאס, יימח שמם וזכרם

שקלים:  זו גם מחויבות שלי כחבר כנסת מהקואליציה, ואני חושב שאני גם מבטא כאן את רצונם של מרבית חברי הבית

שקלים:  תודה

אמיר אוחנה: תודה רבה לחבר הכנסת שקלים

אמיר אוחנה:  חברת הכנסת דבי ביטון, ואחריה – חברת הכנסת מירב בן ארי

דבורה ביטון: כבוד היושב-ראש, מכובדיי חברי הכנסת, אני עומדת כאן כתושבת שדרות ואימא לילדה חברת קיבוץ כפר עזה, ואני רוצה לספר שאתמול התרגשתי; התרגשתי בכלל בימים האחרונים, אבל אתמול שמחתי לשמוע שכל ילדי קיבוץ כפר עזה חזרו הביתה

דבורה ביטון:  עם זאת, אני רוצה להזכיר שלא סיימנו את משימתנו, ואנחנו צריכים להמשיך ולהתחייב שעד שאחרון החטופים שלנו לא יגיע ולא יחזור, לא עשינו את עבודתנו

דבורה ביטון:  לכן אני מבקשת להמשיך, לשמור ולהקפיד שזה מה שיהיה – שנביא את כולם הביתה

דבורה ביטון:  תודה

אמיר אוחנה: תודה לחברת הכנסת ביטון

אמיר אוחנה:  חברת הכנסת מירב בן ארי, ואחריה – חבר הכנסת אליהו ברוכי

מירב בן ארי: תודה, אדוני

מירב בן ארי:  אני רוצה להקריא בשם חן אביגדורי: אני אבא של נעם ובעלה של שרון, ששוחררו לפני יומיים

מירב בן ארי:  50 יום ו-50 לילה של גיהינום עברו על המשפחה שלי, על שרון ונעם בשבי חמאס ועל עומר ועליי כאן בישראל, בלי לדעת מה קורה איתן, מה מצבן או אפילו אם הן בחיים או לא

מירב בן ארי:  גם שרון ונועם סבלו מחוסר הידיעה המצמית: איפה אנחנו? האם הבומים שאנחנו שומעות שמתקרבים יהרגו אותנו בסופו של דבר? מתי ישחררו אותנו? האם ישחררו אותנו? ומתי, מתי נחזור הביתה?     במוצאי שבת האחרונה שרון ונעם – סליחה, זה מפריע לי, זה מפריע, ומאוד חשוב לי שהיא תשמע

מירב בן ארי:  במוצאי שבת האחרונה – ברצינות - - -      

אמיר אוחנה: חברת הכנסת מיכל שיר

אמיר אוחנה:  תודה

מירב בן ארי: במוצאי שבת האחרונה שרון ונעם, יחד עם עוד 11 חטופים ישראלים, הפסיקו לשאול את השאלות האלה – שאלות שאף אזרח, בוגר או ילד, לא צריך לשאול את עצמו

מירב בן ארי:  אחרי עיכוב מורט עצבים הן שוחררו, והמשפחה שלי, שהייתה משפחה נכה במשך 50 יום, אוחדה מחדש

מירב בן ארי:       אין מספיק מילים בעברית בשביל לתאר את תחושת ההקלה שלי ואת האושר שהציף אותי בהחזיקי את שרון ונעם בזרועותיי אחרי 50 יום

מירב בן ארי:  אבל שרון ונעם ויהל בת השלוש ונווה בן השמונה הם רק חלק מיותר מ-200 אזרחים ישראלים שעדיין בשבי החמאס, שעדיין שואלים את אותן שאלות: מתי נחזור הביתה? האם נחזור? על השאלות האלה, חבריי חברי הכנסת, אנחנו צריכים לענות בקול רם וברור: בקרוב מאוד, וכולם

מירב בן ארי:       הסיפור שלי, של חן אביגדורי, אבא של נעם ובעלה של שרון, נגמר בסוף טוב

מירב בן ארי:  אני פונה מכאן אלייך ואני פונה לכולכם: עשו הכול, אבל הכול, שכל החטופים שלנו יחזרו הביתה בשלום

מירב בן ארי:  תודה רבה

אמיר אוחנה: תודה

אמיר אוחנה:  חבר הכנסת אליהו ברוכי, ואחריו – חברת הכנסת טלי גוטליב

אליהו ברוכי: כבוד היושב-ראש, את דקת הדיבור שעומדת לרשותי, לו יכולתי, הייתי אומר גם בשפה האנגלית, בשפה הצרפתית, בשפה הפלמית ועוד ועוד

אליהו ברוכי:      הסיפור שבו אנחנו נמצאים הוא כבר מזמן לא סיפור בגבולות הגזרה של מדינת ישראל

אליהו ברוכי:  60,000 יהודים יצאו לרחובות לונדון כדי להביע תמיכה ותפילה למען יושבי ארץ ישראל, 100,000 יהודים עשו זאת בצרפת ויותר מ-1,000 עשו זאת בגרמניה

אליהו ברוכי:  בוושינגטון נערכה עצרת שבה השתתפו 300,000 איש; ראיתי תיעוד שלהם עומדים בתפילת עמידה של שחרית מעט לפני שהחלה העצרת

אליהו ברוכי:  הבית הלבן ניצב סמוך אליהם, אבל כמו כל יהודי בכל מקום בעולם, הכיוון שאליו הם מתפללים הוא לירושלים

אליהו ברוכי:       תודה לכם

אליהו ברוכי:  מאות קילומטרים גיאוגרפיים מפרידים בינינו, אבל אתם ההוכחה שאנחנו עם אחד, עם ישראל חי

אליהו ברוכי:  הלוואי שנזכה לראות יחד את הנס של "וקרב פזורינו מבין הגויים" ובניין בית המקדש במהרה בימינו

אליהו ברוכי:  אמן

אמיר אוחנה: אמן

אמיר אוחנה:  תודה רבה

אמיר אוחנה:  חברת הכנסת טלי גוטליב, ואחריה – חבר הכנסת חנוך מלביצקי

טלי גוטליב: ב-7 באוקטובר חמאס פלש למדינת ישראל, כבש את יישובי הדרום, רצח כמעט 1,400 ישראלים, יהודים באשר הם – טבח, ערף ראשים, שרף תינוקות, כרת איברי מין מוצנעים

טלי גוטליב:  אין לתאר

טלי גוטליב:  את כל הדבר הזה עשה חמאס

טלי גוטליב:  והינה, יצאנו למלחמת קיום של להיות או לחדול, אבל אנחנו שוכחים את זה כל כך מהר

טלי גוטליב:  אנחנו עושים גלוריפיקציה לחמאס, מדברים על החמאס פתאום כפרטנר, אנחנו מודים לו שהוא מקיים את עסקת החטופים ומראים תמונות שבהם הוא מנופף לשלום לחטופים

טלי גוטליב:      תגידו לי, אנחנו ירד מהפסים? אני צריכה להזכיר לכם לא לעשות גלוריפיקציה לאויב? יש לנו אויב אכזרי, מרצח, שמהתל בנו

טלי גוטליב:  אומנם הוא מחזיר לנו את החטופים כרגע בהתאם לעסקה –50 חטופים, בעזרת השם, שיעמוד בדברים – אבל חכו, חכו מה שהוא עושה לנו; הוא מחזק את חוליות הצלפים על החיילים שלנו, הוא מתחמש, הוא בונה את כל היכולת הארגונית שלו, את כל ההיררכיה הארגונית שלו

טלי גוטליב:  את זה הוא עושה מתחת לאף, כשהוא צוחק עלינו

טלי גוטליב:  אני מזמינה את מי שמקבלהחלטה בקבינט: תיכנסו לטלגרם של Gaza ותראו מה חמאס עושה לנו מתחת לאף

טלי גוטליב:      ואני אומרת כאן: בלי כוח ועוצמה בלתי מתפשרת לא נצליח להחזיר לעצמנו את החוסן הלאומי, את הגאווה הלאומית

טלי גוטליב:  ויש לי חדשות לכל חברי הקבינט: אנחנו יודעים להסתדר גם לגמרי לבד

טלי גוטליב:  איפה ישראל? שתרים את הראש שלה ותזכיר לכולנו שמדינת ישראל היא מעצמה חזקה מאוד, שמסוגלת לכל אויבינו

טלי גוטליב:  מספיק עם ההתרפסות והחולשה האלה

טלי גוטליב:  תנו לנו את הזכות – בזכות החיילים והמפקדים בשטח – תנו לנו את הזכות להרים את הראש, להתחזק ולהיות גאים ביהדותנו, במדינתנו, בישראליותנו

אמיר אוחנה: תודה רבה

אמיר אוחנה:  חבר הכנסת חנוך מלביצקי, ואחריו – חבר הכנסת יאסר חוג'יראת

חנוך דב מילביצקי: אדוני היושב-ראש, תודה רבה

חנוך דב מילביצקי:  פנייתי למפלגות הציוניות בבית הזה שעדיין לא חלק מהממשלה

חנוך דב מילביצקי:  כאילו זה לא מספיק, אנחנו עומדים בפני תקופה עוד יותר מאתגרת

חנוך דב מילביצקי:  אנחנו רואים את הפוליטיקה שנכנסת, לצערי, בלא מעט מקומות

חנוך דב מילביצקי:  אנחנו רואים את גורמי הקיצון מחככים ידיים ומכינים את אשר הם מכינים מהר מאוד

חנוך דב מילביצקי:  אני חושב שתסכימו איתי שהעם שלנו לא יכול לעמוד בזה

חנוך דב מילביצקי:  אנחנו לא יכולים להכיל בתוכנו יותר מחלוקות פנימיות; אנחנו לא יכולים להכיל בינינו יותר שנאת אחים

חנוך דב מילביצקי:  הגיע הזמן שכולנו נתאחד ונקים ממשלת אחדות לאומית רחבה, לא רק לזמן הלחימה אלא עד סוף הקדנציה, ממשלה שתוכל לפעול ולעבוד ולשקם את האמון שהעם הזה צריך לקבל חזרה במדינה ובמוסדות שלה

חנוך דב מילביצקי:  זה רובץ לפתחנו

חנוך דב מילביצקי:  לא נכון לדרדר את מדינת ישראל לבחירות עכשיו

חנוך דב מילביצקי:  צריך לעשות טוב-טוב חושבים ולמצוא את הדרך איך יושבים ביחד בממשלת אחדות רחבה למען עם ישראל

חנוך דב מילביצקי:  תודה רבה

אמיר אוחנה: תודה רבה

אמיר אוחנה:  חבר הכנסת יאסר חוג'יראת, ואחריו – חבר הכנסת בועז טופורובסקי

יאסר חוג'יראת: כבוד יושב-ראש הכנסת, חבריי חברי הכנסת, אני רוצה לפנות אליכם בנושא חשוב המשפיע על אלפי סטודנטים במדינה

יאסר חוג'יראת:  מדובר בתשלומים עבור מעונות הסטודנטים לאחר דחיית הלימודים בגלל המלחמה

יאסר חוג'יראת:  למרות דחיית שנת הלימודים, מרבית הסטודנטים נדרשו לשלם עבור המעונות, וכל זה כשלא אוכלסו

יאסר חוג'יראת:      אני פונה לראשי האוניברסיטאות והמל"ג ומבקש מכם לשקול את המצב הזה ולחשוב על דרכים שבהן נוכל להקל על הסטודנטים בתקופה הזאת

יאסר חוג'יראת:  אני בטוח שבתקופה הקשה הזאת אפשר למצוא פתרונות שיבואו לקראת הסטודנטים

יאסר חוג'יראת:  תודה

חנוך דב מילביצקי: תודה

חנוך דב מילביצקי:  חבר הכנסת בועז טופורובסקי, בבקשה

חנוך דב מילביצקי:  אחריו – חבר הכנסת אחמד טיבי

בועז טופורובסקי: תודה, אדוני היושב-ראש

בועז טופורובסקי:  חברות וחברי הכנסת, אנחנו בשעת מלחמה, והחורף כבר כאן

בועז טופורובסקי:  הכבישים רטובים, שדה הראייה מתקצר, הסכנה גוברת, וכל אלו רק מוסיפים עוד לגורמי הסיכון שכבר קיימים בתקופה הזו

בועז טופורובסקי:  רק לפני כמה שעות דווח על תאונה קטלנית בבית שאן: שני רוכבי אופניים בני 15 נפגעו באורח קשה ואנוש, ולאחר מכן נקבע בצער רב מותו של אחד מהם בבית החולים

בועז טופורובסקי:  הלב נשבר

בועז טופורובסקי:  אלו תאונות שלא היו צריכות לקרות

בועז טופורובסקי:      אני קורא לכולם לגלות ערנות מוגברת בתקופה הזו, לנסוע בזהירות ולהישמע להוראות פיקוד העורף

בועז טופורובסקי:    321 בני אדם נהרגו מתחילת השנה בכבישי ישראל, שישה מהם רק בשבוע החולף

בועז טופורובסקי:      אנחנו כולנו משתתפים בצער משפחות הנרצחים והנופלים מפרוץ המלחמה ובצער המשפחות ששכלו את יקיריהן על כבישי ישראל, ושולחים איחולי החלמה לפצועים, וכולנו תקווה לשחרורם המהיר של החטופים שעוד נשארו בשבי

בועז טופורובסקי:  תודה רבה

חנוך דב מילביצקי: תודה

חנוך דב מילביצקי:  חבר הכנסת אחמד טיבי, ואחריו – חברת הכנסת צגה מלקו

אחמד טיבי: תודה רבה

אחמד טיבי:  מכובדי היושב-ראש, בכל בית ספר חדש יש תקן של שומר ומאבטח

אחמד טיבי:  בחברה הערבית במחוז צפון חסרים 82 שומרים בבתי ספר, ובכלל החברה הערבית – כ-250 תקנים

אחמד טיבי:  אני אומר את זה על רקע האלימות הגואה, הסכנה הן לתלמידים הן לצוות המורים

אחמד טיבי:  הנושא הזה על שולחן משרד החינוך, וזו אחריות משרד החינוך, שצריך למלא אחרי הזרמת תקציב ולתת לכל בית ספר את התקן שמגיע לו כדי לשמור על ביטחון התלמידים והצוות

חנוך דב מילביצקי: תודה

חנוך דב מילביצקי:  חברת הכנסת מלקו, ואחריה – חבר הכנסת צבי ידידיה סוכות

צגה מלקו: אדוני היושב-ראש, כולנו שמחים לראות את חטופינו חוזרים, למרות שעוד חטופים רבים ממתינים

צגה מלקו:  יש לנו עוד חטופים כבר תשע שנים בשבי; שלא נשכח את הדר גולדין, אורון שאול, והישאם, ואברה מנגיסטו

צגה מלקו:  אברה מנגיסטו והיאשם בחיים, ראינו אותם

צגה מלקו:  מצב הבריאות שלהם לא טוב

צגה מלקו:  הצלב האדום, אחרי שכאילו ממלא תפקיד ניטרלי, לא הביא לנו שום מידע על מצב הבריאות שלהם

צגה מלקו:  גם לא יודעים איזה תרופה הם מקבלים, או לא

צגה מלקו:  החיים שלהם בסכנה

צגה מלקו:  אני מבקשת בבית הזה לזכור אותם

צגה מלקו:  הם מעל תשע שנים

צגה מלקו:       אתמול בלילה דיברתי עם אימא של אברה מנגיסטו, אגרנש מנגיסטו, ופשוט אי-אפשר לתאר את שמחתה

צגה מלקו:  היא מתרגשת שחטופינו חוזרים, אבל היא עדיין ממתינה לחבק את הבן שלה, יותר מתשע שנים

חנוך דב מילביצקי: תודה

חנוך דב מילביצקי:  חבר הכנסת סוכות, בבקשה

חנוך דב מילביצקי:  אחריו – חבר הכנסת יוסף עטאונה

צבי ידידיה סוכות: אדוני היושב-ראש, כשכולם חושבים אותו הדבר, זה מפחיד

צבי ידידיה סוכות:  הגמרא במסכת סנהדרין מלמדת על מקרה שבו אם הסנהדרין כולם מחייבים אדם שאפילו חשוד ברצח או משהו, פוטרים אותו אם כולם חשבו את אותו הדבר

צבי ידידיה סוכות:      עכשיו תראה, אדוני היושב-ראש, אני סומך לחלוטין על האנשים שיושבים בקבינט המלחמה – אנשים מנוסים, חכמים, עשו הרבה מאוד דברים בחיים – אבל לצערי, הם חושבים פחות או יותר את אותו הדבר בעשורים האחרונים, ואותי זה מדאיג, אותי זה מפחיד

צבי ידידיה סוכות:  לכן צריך לשנות את קבינט המלחמה, להוסיף לשם עוד דעות, להוסיף עוד אנשים שלא חשבו את אותו הדבר בעשורים האחרונים מול האויב

צבי ידידיה סוכות:  תודה רבה

חנוך דב מילביצקי: תודה

חנוך דב מילביצקי:  חבר הכנסת יוסף עטאונה, ואחריו – חבר הכנסת עודד פורר

יוסף עטאונה: כבוד היושב-ראש, אתמול ביקרה ועדת החינוך של הכנסת במוסדות חינוך בכפרים הלא-מוכרים בנגב

יוסף עטאונה:  היינו במתחם בתי הספר באל-פורעה, בגני ילדים באל-ע'רה ובבית ספר אל-אמל בח'רבת אל-וטן

יוסף עטאונה:  הביקור בא בעקבות חשיפה ואיום על התלמידים בהיעדר מיגון במוסדות החינוך

יוסף עטאונה:  הוועדה ראתה שבכל מוסדות החינוך בכפרים הלא-מוכרים אין אפילו מטר מיגון אחד בכל בתי הספר

יוסף עטאונה:  במתחם בתי הספר באל-פורעה, שהוא יישוב לא מוכר, הייתה החלטת ממשלה בשנת 2004 להכיר ביישוב

יוסף עטאונה:  אתמול, כשסיירנו בתוך בתי הספר, הסבירו לנו שאין היתרים להוסיף אפילו כיתות לימוד בתוך בתי הספר, ויש מצוקה אמיתית שם

יוסף עטאונה:  מתברר – אבסורד לא מובן – כי מתחם בתי הספר נמצא בתחום השיפוט של עיריית ערד, ואת שירותי החינוך נותנת המועצה האזורית אל-קסום

יוסף עטאונה:      אני שואל: אם מתחם בתי הספר של אל-פורעה נמצא בתחום השיפוט של עיריית ערד, על עיריית ערד לבנות את בתי הספר; אם היא לא רוצה לטפל באוכלוסייה הערבית הבדואית שנמצאת בתחום השיפוט שלה – לגרוע את השטח הזה ולהכיר בכפר אל-פורעה

יוסף עטאונה:  הגיע הזמן, כי יש החלטה מ-2004

יוסף עטאונה:  הגיע הזמן, כי בכל סוגיה, גם בתקופה הקשה הזו, במלחמה, כשמעלים דרישות לגבי הכפרים הלא-מוכרים, אומרים שאין סטטוטוריקה שם ואין הכרה

יוסף עטאונה:  הגיע הזמן להכיר בכפרים הלא-מוכרים

יוסף עטאונה:  תודה

חנוך דב מילביצקי: תודה

חנוך דב מילביצקי:  חבר הכנסת עודד פורר, ואחריו – חבר הכנסת משה רוט, אם הוא נמצא פה

עודד פורר: תודה, אדוני היושב-ראש

עודד פורר:  חברי הכנסת, אדוני השר, בשקט בשקט, בלי ששמים לב, אנחנו נמצאים כבר במלחמה שהיא מלחמה רב-חזיתית

עודד פורר:  אומנם אנשים נוטים לשכוח, אבל הצפון נמצא באופן קבוע תחת מתקפת טילים

עודד פורר:  אבל יש עוד מקום שסופג: מתחילת הלחימה כ-34 טילים, מל"טים, אמצעים בלתי מזוהים, נורו לעבר העיר אילת – תשעה טילים, 21 מל"טים, ארבעה כלים לא מזוהים

עודד פורר:  באותו זמן החות'ים חטפו ספינה והשתלטו על ספינה במטרה לשבש את נתיבי השיט לישראל

עודד פורר:  רק היום פורסם על כך שהאמריקאים מנעו השתלטות על ספינה נוספת בבעלות ישראלית במטרה לשבש את נתיבי השיט לישראל

עודד פורר:      אני לא מבין מה קורה בקבינט המלחמה ובממשלה, אבל הם צריכים להבין שהשקט הזה, ההבלגה וההכלה של הירי הזה לכיוון מדינת ישראל פעם אחר פעם רק מזמינים עוד ירי, עוד סכנות ועוד תקיפה כלפי מדינת ישראל

עודד פורר:  אי-אפשר להשלים עם זה שמדינה מרשה לעצמה לשגר 34 טילים, אמצעים בלתי מזוהים ומל"טים לכיוון מדינת ישראל עוברים על הדבר לסדר-היום

עודד פורר:  לא יכול להיות שהתימנים והחות'ים שם משתלטים על ספינות, מנסים לשבש את נתיבי השיט, ואנחנו מגלגלים עיניים לשמיים ואומרים: הכול בסדר, עולם כמנהגו נוהג

עודד פורר:  אז לא, עולם לא נוהג כמנהגו

עודד פורר:  אנחנו חיים בג'ונגל המזרח תיכוני, וכאן מריחים את הדם, ולצערי, חוסר התגובה הזאת רק מזמין עוד ועוד תקיפות

חנוך דב מילביצקי: תודה

חנוך דב מילביצקי:  חבר הכנסת משה רוט, ואחריו – סיימון דוידסון; סליחה, סימון

משה רוט: תודה, כבוד היושב-ראש

משה רוט:  בתקופה זאת, תקופה קשה כל כך, זכינו לדבר שלא ראינו פה שנים, וזה אחדות, ממש אחדות מלאה, מקצה הארץ ועד קצה הארץ, וגם יהודים מכל העולם מצטרפים לאחדות הזאת

משה רוט:  כמובן שאנחנו בבית הזה צריכים לעשות הכול כדי לשמור על האחדות הזאת, בוודאי בזמן לחימה

משה רוט:  אבל מה לעשות שבקצוות ובשוליים ישנם אנשים שמנצלים את השבויים, את החטופים, לצורך כל מיני עניינים פוליטיים

משה רוט:  חברי הכנסת, חברי הכנסת מכל הסיעות חייבים להשמיע את קולם נגד המגמה הזאת, וודאי לא לעודד את המגמה הזאת, חס ושלום

משה רוט:  זה פוגע בנו, זה פוגע בחטופים והשבויים, במאמץ הלחימה

משה רוט:  לכן אנחנו צריכים לשמור, עוד פעם, על אחדות, אחדות, אחדות

משה רוט:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת סימון דוידסון, ואחריו – חבר הכנסת רון כץ

סימון דוידסון: תודה רבה, אדוני היושב-ראש

סימון דוידסון:  כשצופים בחדשות ורואים את החטופים חוזרים למדינה, הלב מתרחב, ההתרחשות גדולה, הדמעות זולגות ואין מילים

סימון דוידסון:  אבל אני רוצה לציין אנשים שאנחנו לא מזכירים אותם – העובדים הזרים בחקלאות בעוטף, אותם תאילנדים, שנרצחו עשרות מהם באותו יום שבת ארור ונחטפו רבים מהם

סימון דוידסון:  אני פה כדי להשמיע ולהגיד את השמות שלהם, השמות של אותם עובדים זרים שעבדו בחקלאות וחזרו למדינת ישראל ביומיים האחרונים

סימון דוידסון:  לא רואים אותם בתקשורת, אבל אני רוצה להזכיר ולהקריא את השמות

סימון דוידסון:  אותם עובדים הם סנטי, בונתהום, מונגקול, וויתסהון, וויצ'אי, בנצ'ה, בודי, אוטאי, ג'ימי, נתפורון, קומקריט, אנוצקאה ומאני

סימון דוידסון:  כולנו שמחים שחזרתם לישראל

סימון דוידסון:  חייכם חשובים

סימון דוידסון:  תודה

חנוך דב מילביצקי: תודה רבה

חנוך דב מילביצקי:  חבר הכנסת רון כץ, ואחריו – חבר הכנסת ירון לוי

רון כץ: תודה, אדוני

רון כץ:  כנסת נכבדה, בימים האחרונים פורסם שמזכ"ל מפלגת חד"ש אמג'ד שביטה שיתף את סרטון חגיגות השחרור של מלק סלמאן, המשויכת לג'יהאד האסלאמי והורשעה בניסיון רצח, שהשתחררה כעת במסגרת עסקת החטופים

רון כץ:  אני רוצה לומר מפה – ואני מרגיש כמו תקליט שבור בכל פעם: אתם אלו שאחראים למרקם היחסים בחברה הישראלית-ערבית

רון כץ:  אם אתם לא תגנו את זה, אם אותו אדם עדיין ימשיך לעבוד אצלכם כאילו שום דבר לא קרה - -      

יוסף עטאונה: אנחנו היחידים בבית הזה שיש לנו קול של שפיות, שאנחנו כן - - - בשביל המרקם הזה

רון כץ: - - אנחנו לא נוכל לחדש, לא נוכל לשקם - -     

חנוך דב מילביצקי: חבר הכנסת עטאונה

חנוך דב מילביצקי:  חבר הכנסת עטאונה

רון כץ: - - את היחסים האלה

יוסף עטאונה: - - - אל תגיד - - - אנחנו היחידים, אנחנו הקול השפוי - - - 

חנוך דב מילביצקי: חבר הכנסת עטאונה

רון כץ: לא יכול להיות, לא יכול להיות שזה יימשך ככה

חנוך דב מילביצקי: חבר הכנסת כץ, חבר הכנסת כץ, תן לי רגע

חנוך דב מילביצקי:  תן לי רגע

חנוך דב מילביצקי:  חבר הכנסת עטאונה, אני מבקש, תודה

יוסף עטאונה: אבל שלא יפנה אליי ויגיד: אתם

יוסף עטאונה:  לא מקובל עליי שיגיד: אתם

חנוך דב מילביצקי: אני מבקש

רון כץ: לא יכול להיות – אני לא פונה אליך

חנוך דב מילביצקי: חבר הכנסת עטאונה, תודה

רון כץ: אני לא פונה אליך, אני פונה לכל חברי הכנסת בסיעות הערביות בבית הזה, כי אני באמת מאמין שאפשר לחיות ביחד, ואני באמת רואה שגם יש ניסיון אמיתי

יוסף עטאונה: אנחנו כן חיים ביחד

יוסף עטאונה:  ההבדל - - -     

רון כץ: הם, הם – החברה הערבית מגנה אמירות כאלה

רון כץ:  לא יכול להיות - -      

חנוך דב מילביצקי: חבר הכנסת עטאונה, אל תגרום לי לקרוא לך

חנוך דב מילביצקי:  די

רון כץ: - - שיפרסמו מחבלת מתועבת, שהשתחררה מהכלא בשביל להציל ילדים, כי זה מה שארגון הטרור חמאס-דאעש דרש

רון כץ:  בשביל להציל ילדים, ילדים קטנים, שנמצאים מתחת לאדמה, הוציאו מחבלת ארורה, שאני מקווה שהזמן שלה קצוב, ובזמן הזה הוא יפרסם חגיגות ניצחון שלה? זו בושה, ואתם צריכים להיות אלה שמגנים את זה בדיוק כמוני, ולעמוד פה ולהגיד: אסור שהדבר הזה יהיה

רון כץ:  זה שהוא מחק את זה רק מראה על הפחדנות – במקום להגיד: טעיתי, סליחה, זה לא יקרה יותר

רון כץ:  אני מצפה ממפכ"ל המשטרה להתנהג אליו בדיוק כמו לכל אחד אחר שתומך בטרור

רון כץ:  תודה רבה, אדוני

חנוך דב מילביצקי: תודה

חנוך דב מילביצקי:  חבר הכנסת לוי, בבקשה

טלי גוטליב: כל הכבוד, רון

קריאה: סוף-סוף אני מסכים איתך, רון

ירון לוי:       אדוני היושב-ראש, כנסת נכבדה, בשעה שאנחנו מתנהלים בין המלחמה הקשה הזאת, השבת כל החטופים והחטופות והמשבר הכלכלי הלאומי שאוחז בנו ב-52 הימים האחרונים, אני רוצה לדבר על נושא הלומי והלומות הקרב

ירון לוי:  לפני כשלושה חודשים, בשדולה למען הלומי והלומות הקרב, נכח גם נדב – חייל, לוחם הלום קרב שנלחם בצוק איתן ומשרת במילואים –וסיפר את הסיפור שלו ושל חבריו בכאב ובבכי

ירון לוי:  נדב שאל אותנו בגרון חנוק: מה נעשה ביום שיהיו כאן מאות הרוגים ואלפי חיילים שיחזרו משדה הקרב? מי ידאג להם? מי ייתן להם את המענה בעת הצורך?     מאז 7 באוקטובר מאות חיילים חירפו את נפשם על הגנת המולדת, ומאות אזרחים ואזרחיות נרצחו

ירון לוי:  החברה הישראלית תצטרך סיוע וטיפול עקב המלחמה, הסיפורים והסרטונים הקשים שנחשפנו אליהם

ירון לוי:  לפני כשבועיים בוועדת הבריאות הייתה אמורה להיות מוצגת תוכנית לאומית לחוסן ולבריאות הנפשית בישראל, וזה לא קרה, והצגת התוכנית נדחתה

ירון לוי:  אני מצפה כי התוכנית של משרד הבריאות תשלב גם את משרד הביטחון, ויוקם צוות אחד בין-משרדי שיהיה אמון על נושא בריאות הנפש בישראל ויכלול בתוכו את הלומי והלומות הקרב

ירון לוי:  תודה רבה

חנוך דב מילביצקי: תודה רבה

חנוך דב מילביצקי: [מס' מ/1677; דברי הכנסת, חוב' ה', ישיבה 115; נספחות

חנוך דב מילביצקי: ] 

חנוך דב מילביצקי: חברי הכנסת, אנחנו עוברים לנושא הבא בסדר-היום – הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, לקריאה השנייה והשלישית

חנוך דב מילביצקי:  אני מזמין את יושב-ראש ועדת הכספים חבר הכנסת משה גפני להציג את הצעת החוק

חנוך דב מילביצקי:  בבקשה

ועדת הכספים): אדוני היושב-ראש, חברי הכנסת, אני מתכבד להביא בפני הכנסת לקריאה שנייה ושלישית את הצעת חוק הארכת תקופות דחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023

ועדת הכספים):  מדובר בהצעת חוק שמטרתה להתמודד עם מצב הלחימה באמצעות הארכת תוקפן של תקופות קצובות בזמן והארכת מועדים שנקבעו בחקיקת המס ביחס להליכי מס שונים, כדי לאפשר פרק זמן נוסף להתארגנות נוכח הקושי בקיום שגרה ובעמידה בזמנים בעת הזו

ועדת הכספים):       לפי המוצע, היום האחרון של תקופה שנקבעה בחיקוק מס, יידחה בתקופה של שלושה חודשים בהתקיים שניים: מצב שבו תחילתה של התקופה חל לפני תום שלושה חודשים מיום 7 באוקטובר 2023, כלומר עד יום 6 בינואר 2024, ושהיום האחרון של התקופה שנקבעה לביצוע הפעולה חל במהלך שלושת החודשים האמורים ובמהלך חודשיים שלאחר מכן, כלומר עד יום 6 במרץ 2024

ועדת הכספים):    במסגרת הסדר זה מוצע להאריך תקופות להגשת הודעות - -      

חנוך דב מילביצקי: חבר הכנסת קריב, אם תוכל, בבקשה, לא לעמוד ככה עם גבך לנואם, אני אשמח

גלעד קריב: מתנצל בפני הנואם

חנוך דב מילביצקי: תודה

ועדת הכספים): - - הודעות שונות לרשות המיסים, מועדי השגה, תקופות להגשת ערעורים, מועדים להוצאת שומה וכיוצא בזה

ועדת הכספים):      בנוסף, לעניין הליכים הנוגעים למכירת דירה לפי חוק מיסוי מקרקעין (שבח ורכישה), התשכ"ג–1963, ולעניין הליכים הנוגעים לבניית בניין בשינוי מבנה לפי פקודת מס הכנסה, שהם הליכים המצריכים תקופת היערכות נוספת, מוצע להאריך תקופה שחלה כולה או חלקה בתקופת שלושת החודשים שמיום 7 באוקטובר 2023, כלומר עד יום 6 בינואר 2024, בשלושה חודשים מיום 6 ינואר 2023 או מהיום שבו הייתה אמורה להסתיים, לפי המאוחר

ועדת הכספים):      כמו כן, באישור ועדת הכספים, מוצע להסמיך את שר האוצר להאריך בצו את תקופת ההארכה בתקופות נוספות שלא יעלו על שלושה חודשים

ועדת הכספים):  ההארכה הזו ששר האוצר רשאי להאריך מועדים או להוסיף או לשנות – זה הובא על ידי משרד האוצר ששר האוצר מוסמך לבד לעשות את זה

ועדת הכספים):  אנחנו לא הסכמנו, בגלל שבכל אופן מדובר פה על הרבה מאוד אזרחים, בהרבה מאוד נושאים, שזה נוגע לכלכלתם וכדומה

ועדת הכספים):  צריך אישור של ועדת הכספים; שר האוצר יכול להאריך את המועד, אבל הוא צריך אישור של ועדת הכספים

ועדת הכספים):  הארכת המועד היא לטובת האזרחים, אבל פעמים רבות היא גם לטובת רשות המיסים, שיש לה עוד מועד כדי להמשיך את זה

ועדת הכספים):      אגב, אני עשיתי פשרה, שיהיה דבר אחד – יש את אוצרות הטבע, ועל זה גם כן מופיע שאפשר להאריך את זה בשלושה חודשים

ועדת הכספים):  אז הייתה שאלה אם אנחנו צריכים, אנשים עשירים, וכל מה – אומנם החוק נוגע לכולם, אבל נראה כאילו אנחנו, יש לנו איזה עניין מיוחד בכאלה שיש להם את אוצרות הגז והטבע וכו', ואז חלק מהוועדה היו בעד לתת להם כמו לאחרים והיו כאלה שהיו נגד

ועדת הכספים):  אז הצעתי הצעת פשרה

ועדת הכספים):  הצעת הפשרה אומרת שהם יקבלו שלושה חודשים, אם אכן זה נמצא בתקופת לחימה, אבל שר האוצר לא יוכל להאריך להם את המועד אפילו באישור ועדת הכספים

ועדת הכספים):  בתום שלושה חודשים הם יהיו חייבים לשלם

ועדת הכספים):       במהלך דיוני הוועדה החליטה הוועדה להוסיף להסדר הארכת המועדים סעיפים נוספים, בעניין השבת כספים לחברה על ידי בעל מניות מהותי ללא חיוב במס בעד המשיכה ועוד נושאים נוספים שהוספנו, אם יהיה צורך, הוא יוכל לקבל את ההארכה

ועדת הכספים):       אדוני היושב-ראש, אני רוצה להגיד לך את מה שאתה יודע – אתה נמצא בוועדה – ואני רוצה להגיד לכולם: במשך השנה האחרונה דיברנו הרבה מאוד על הנושא הזה של הריבית על המשכנתאות, על ההתנהלות של כל הנושא של האשראי: הון תועפות; זוגות צעירים שנאנקים

ועדת הכספים):  כמה שניסינו וכמה שעשינו וכמה שדיברנו, לא הצלחנו לשנות

ועדת הכספים):  בשבוע שעבר ביקשו החברים בוועדה שאני אביא את נגיד בנק ישראל לוועדה – הוא האינסטנציה הגבוהה שצריך לטפל בעניין הזה – לדבר על העניין הזה

ועדת הכספים):  ביקשתי שהוא יבוא

ועדת הכספים):  אני לא מדבר על זה שהוא לא בא

ועדת הכספים):  אני אומר: אין לי איתו שום דבר

ועדת הכספים):  אני לא מכיר אותו באופן אישי כדי שאני אגיד אם הוא איש טוב או איש רע

ועדת הכספים):  הוא איש טוב, כנראה

ועדת הכספים):  אבל סיום הקדנציה שלו או המועד של הארכת הקדנציה של נגיד הבנק מתאפיינת בזה שהעשירים נהיו יותר עשירים; הבנקים הגיעו לרווחים שאי-אפשר לתאר

ועדת הכספים):  ואני מפרגן להם

ועדת הכספים):  הבנקים הרוויחו מיליארדים על חשבון הזוגות הצעירים, על חשבון מעמד הביניים והשכבות החלשות מבחינה כלכלית

ועדת הכספים):  והוא בסדר – מאריכים את התקופה של הכהונה שלו

ועדת הכספים):       אני עשיתי את חוק בנק ישראל בשעתו

ועדת הכספים):  נגיד בנק ישראל צריך לדאוג לכלכלה, הוא צריך לדאוג שלא תהיה אינפלציה, אבל הוא צריך לדאוג לזוגות הצעירים

ועדת הכספים):  בסוף מישהו צריך לדאוג למעמד הביניים, לא שהבנקים ירוויחו כל הזמן

ועדת הכספים):  הם מרוויחים על חשבון הזוגות הצעירים

ועדת הכספים):  אז אדוני היושב-ראש, היות שהתפרסם כאילו אני נגדו – אני לא נגדו

ועדת הכספים):  לא מכיר אותו באופן אישי

ועדת הכספים):  אבל כשאני מסכם את הקדנציה שלו, זאת קדנציה רעה; זו קדנציה שהעשירה עשירים וגרמה לעניים להיות יותר עניים, ולמעמד הביניים ממש, עם המשכנתאות, עם האשראי

ועדת הכספים):  אני לא הייתי מאריך את הכהונה שלו

ועדת הכספים):  תודה רבה

חנוך דב מילביצקי: תודה

חנוך דב מילביצקי:  להצעת החוק לא הוגשו הסתייגויות, אך הוגשה בקשה של חבר הכנסת אופיר כץ לרשות דיבור

חנוך דב מילביצקי:  בבקשה

חנוך דב מילביצקי:  לא? אתה מוותר?      

גלעד קריב: - - -     

חנוך דב מילביצקי: זה לא בזה, חבר הכנסת קריב

חנוך דב מילביצקי:       חברי הכנסת, נעבור להצבעה בקריאה השנייה על הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, כנוסח הוועדה

חנוך דב מילביצקי:  אנא תפסו את מקומותיכם

חנוך דב מילביצקי:  אני מחכה שחבר הכנסת קריב יגיע

חנוך דב מילביצקי:  הצבעה

חנוך דב מילביצקי:  רוצו, רוצו, קדימה

חנוך דב מילביצקי: בעד סעיפים 1–5 – 19 

חנוך דב מילביצקי: נמנעים – אין  

חנוך דב מילביצקי: בסדר, אנחנו נוסיף אתכם לפרוטוקול

חנוך דב מילביצקי:  בעד – 19, ואנחנו מוסיפים לפרוטוקול את ההצבעות של חבר הכנסת כץ וחברת הכנסת פרידמן, אין מתנגדים, אין נמנעים

חנוך דב מילביצקי:  גם חבר הכנסת ביסמוט, אנחנו מוסיפים אותו לפרוטוקול

חנוך דב מילביצקי:  לכן, אני קובע כי הצעת החוק אושרה בקריאה שנייה

חנוך דב מילביצקי:       נעבור עתה להצבעה בקריאה השלישית על הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023

חנוך דב מילביצקי:  הצבעה

חנוך דב מילביצקי: בעד החוק – 21 

חנוך דב מילביצקי: נמנעים – אין  

חנוך דב מילביצקי: 21 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד–2023, התקבלה בקריאה השנייה והשלישית, ותיכנס לספר החוקים

חנוך דב מילביצקי:  אנחנו מוסיפים לפרוטוקול את הצבעתו של יוסף עטאונה, גם בעד, נכון?         

חנוך דב מילביצקי: הודעה, בבקשה

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד–2023, שהחזירה ועדת העבודה והרווחה

אלינור ימין:       מסקנות ועדת החוץ והביטחון בעקבות דיון מהיר בהצעתם של חברי הכנסת מירב בן ארי, יוסף טייב, מיכל וולדיגר, שרון ניר, יצחק פינדרוס ואורית פרקש הכהן בנושא: הקמת חמ"ל ממשלתי לתיעוד העדויות והראיות של זוועות 7 באוקטובר

אלינור ימין:  תודה

חנוך דב מילביצקי: תודה

חנוך דב מילביצקי: [מס' מ/1672; דברי הכנסת, חוב' ד', ישיבה 113; נספחות

חנוך דב מילביצקי: ] 

חנוך דב מילביצקי: חברי הכנסת, הנושא הבא על סדר-היום – הצעת חוק הגנה על עובדים בשעת חירום (הוראת שעה – חרבות ברזל), התשפ"ד–2023, לקריאה השנייה והשלישית

חנוך דב מילביצקי:  אני מזמין את יושב-ראש ועדת העבודה הרווחה, חבר הכנסת ישראל אייכלר, להציג את הצעת החוק

חנוך דב מילביצקי:  בבקשה, אדוני

ועדת העבודה והרווחה): אדוני היושב-ראש, ברכות על התפקיד שלך

ועדת העבודה והרווחה):  שיהיה בהצלחה

ועדת העבודה והרווחה):  אני מופיע אצלך בפעם הראשונה

ועדת העבודה והרווחה):       אדוני היושב-ראש, לפני שאציג את החוק להגנה מפני פיטורין לאנשים מפונים, אני רוצה להביא בפני חברי הכנסת נושא כאוב, שהלב מתפלץ מולו ואי-אפשר עוד לשתוק עליו

ועדת העבודה והרווחה):  במשך שבועות של מלחמה שתקנו אל מול גל הסתה נגד תקצוב ילדי תינוקות של בית רבן

ועדת העבודה והרווחה):  אמרנו: זה לא הזמן, זה לא מתאים, ליבנו עם החטופים והמפונים

ועדת העבודה והרווחה):  אבל אין ברירה כי גדשה הסאה, ואנחנו חייבים להגיד את הדברים בקול צלול

ועדת העבודה והרווחה):  אנחנו חייבים לגנות את ההסתה והשנאה הפורצת בכל הצדדים ובקצוות בעיקר

חנוך דב מילביצקי: שנייה, חבר הכנסת אייכלר

חנוך דב מילביצקי:  גבירותיי שם בקצה, חברת הכנסת מלקו, בבקשה שם, זה קצת מפריע

חנוך דב מילביצקי:  אם אפשר

חנוך דב מילביצקי:  תודה

ישראל אייכלר: כולנו יודעים שרוב-רובו של עם ישראל מאוחד היום סביב האחדות היהודית של עם ישראל הנרדף, שעבר טראומה נוראה כבר לפני שבעה שבועות ועדיין בעיצומה של מלחמה

ישראל אייכלר:  אבל בקצוות, בתקשורת בעיקר וכמה פוליטיקאים – לא מפסיקים

ישראל אייכלר:  אני בא כאן לזעוק את זעקתם של קרוב למיליון ילדים שאין להם פה להשיב

ישראל אייכלר:  הם מושפלים על ידי אנשים מוסתים, מלאי משטמה, לצערי גם חברי כנסת וגם שרים, פוליטיקאים, אנשי תקשורת, שמבקשים לצבור הון פוליטי על חשבונם של אותם ילדים על ידי רמיסת כבודם של היהודים השנואים והנרדפים במולדתם

ישראל אייכלר:      אדוני היושב-ראש, עשרות מיליוני שקלים תוספת לספורט – אדבר נגד זה, חס וחלילה? זה לא נוגע למלחמה, אבל אנחנו מבינים; עשרות מיליוני שקלים לתרבות על שלל ענפיה וסוגיה, המיותרים ברובם – גם זה בסדר

גלעד קריב: - - -     

ישראל אייכלר: בסדר

ישראל אייכלר:  אבל לתת כמה פרוטות לילד חרדי שלומד תורה בחדר, כפי שלמד הסבא-רבא של כל אחד מכם – זה יהרוס את הכלכלה

ישראל אייכלר:  מי יאמין שבזמן מלחמה ושפיכות דמים יעסקו בהסתה נגד לומדי תורה

ישראל אייכלר:  חלק מהתקשורת מגלה שנאה תהומית לכל מה שנודף ממנו ריח חרדי – לא כולם – ואני שואל אותם: נגד מי אתם גיבורים? בזמן שהעם כולו מתפלל לשלום החיילים והחטופים, אתם נלחמים נגד ילדי חדר? מה נהיה מכם? את כבשת הרש, את הלחם הבסיסי של הילדים האלה, אותו אתם רוצים לגזול? הרי כל בר-דעת מבין שהסכומים הללו לא ישנו את מפת המיליארדים בתקצוב לכאן או לכאן

ישראל אייכלר:  זה אחד חלקי שבריר האחוז מתוך התקציב הכולל שמעבירים

ישראל אייכלר:  אז למה המהומה? על מה הרעש? מניין הבעת השנאה הזאת? רק שנאה וקנאה קשה כשאול

ישראל אייכלר:  אחר כך באים ומבקשים מהילדים הללו להשתלב

ישראל אייכלר:       אדוני היושב-ראש, אני רוצה לספר לך שלפני עשרות שנים, כשהייתי נציג דווקא של סיעת דגל התורה במשא ומתן הקואליציוני מול ממשלת שמיר, היו שם שני שרים צעירים מנערי שמיר; היום הם כבר לא צעירים

ישראל אייכלר:  הם שאלו אותי למה אנחנו לא משתלבים ביחד במפלגה בתחומים השונים

ישראל אייכלר:  השבתי להם: כשאתם הייתם ילדים, למדתם בכיתה מרווחת של שבעה מטר על שבעה מטר עם כיסא ושולחן לכל ילד, והמורה שלכם קיבל משכורת לבנק בכל 1 בחודש, ואנחנו למדנו בקיטונו של המלמד על מסמרים שיצאו מתוך הספסלים בחדר צר, ולו לא היה מה לאכול בבית אצלו, לילדים שלו

ישראל אייכלר:  עברו 40 שנה, ואתם עדיין מתעקשים להשאיר את המסמרים בספסלים של ילדי החדר ולהרעיב את המורים והמלמדים שלהם? אני מקווה שהדברים שלי יבטאו לפחות את הכאב, ותדעו שלא נשתוק

ישראל אייכלר:      אדוני היושב-ראש, כעת אגש לקריאת הצעת החוק

ישראל אייכלר:  אני מתכבד, ממש מתכבד להביא בפניכם הצעת חוק להגנה על עובדים בשעת חירום מפני פיטורים

ישראל אייכלר:  זו הצעת חוק של הממשלה

ישראל אייכלר:  הצעת החוק שבפניכם היא הוראת שעה שתחילתה רטרואקטיבית מ-7 באוקטובר 2023

ישראל אייכלר:  היא תחול עד 7 בינואר 2024, עם אפשרות הארכה של כולה או חלקה על ידי שר העבודה, באישור ועדת העבודה והרווחה, כך שתחול לשנה לכל היותר

ישראל אייכלר:       המטרה היא להרחיב את ההגנה על עובדים מפני פיטורים בשעת חירום לארבע קבוצות נוספות של עובדים: הראשונים – מוצע להעניק את ההגנה מפני פיטורים לעובד שאינו יכול להגיע לעבודה או לבצעה משום שהוא פונה מביתו, הוא נמצא באחד מהיישובים המנויים בתוספת, אשר בהיוועצות עם שר הביטחון שר העבודה מוסמך לשנותה

ישראל אייכלר:  הוועדה שמה לב כי הרשימה שנכללה בהצעת החוק לא כללה את הערים אופקים ונתיבות ולא כללה עוד שלושה יישובים מחבל אשכול, צאלים, גבולות ואורים

ישראל אייכלר:  אנחנו הוספנו אותם לרשימה, אדוני היושב-ראש

ישראל אייכלר:      שנית, מוצע להעניק את ההגנה מפני פיטורים לעובד שהוא הורה או בן זוג של נעדר או חטוף

ישראל אייכלר:  ההגנה תינתן גם לעובד שהוא ילדו או אחיו של החטוף או הנעדר או לקרוב משפחה אחר שלו שמקבל את המענק שניתן לפי מימון הוצאות למשפחות שבויים, חטופים ונעדרים שהעברנו, אבל זאת, בכפוף להצהרה שעקב היותם בני משפחה של חטוף או נעדר, נמנע מהם להגיע לעבודה או לבצעה

ישראל אייכלר:       שלישית, מוצע להעניק את ההגנה מפני פיטורים גם למי שהוא חטוף או נעדר; זה מובן מאליו

ישראל אייכלר:  בעניין זה של החטופים והנעדרים, הוועדה לא הסתפקה באיסור הפיטורים, שאומנם מבטיח לעובד המשך צבירת זכויות לוותק, אך אינו מבטיח ביצוע תשלומים לעובד בעד אותה תקופה

ישראל אייכלר:  כאן נכנס לנוסח תיקון עקיף לחוק הביטוח הלאומי

ישראל אייכלר:  בתיקון העקיף קבענו, כהוראת שעה לשנתיים עם אפשרות הארכה לשנה נוספת, כי מעסיק של עובד שהוא חטוף או נעדר יהיה חייב בהמשך ביצוע ההפרשות של חלק המעסיק ופיצויים וגם של חלק העובד לקופת גמל לקצבה בתקופה שבה העובד חטוף או נעדר

ישראל אייכלר:  המעסיק יהיה זכאי לקבל החזר מאוצר המדינה באמצעות המוסד לביטוח לאומי של הסכומים ששילם, למעט אם הם פיצויים בשל הלנת התשלומים

ישראל אייכלר:  חובת התשלום לא תחול אם היה הסדר מיטיב להבטחת הזכויות הפנסיוניות לגבי העובד

ישראל אייכלר:  הובהר כי המועד לביצוע תשלומים המגיעים בעד התקופה שלפני פרסום החוק יהיה ב-20 בדצמבר 2023, כך שלא יחולו חיובים בשל פיגורים בעד התקופה הרטרואקטיבית

ישראל אייכלר:      חשיבות המשך ההפרשות לקופת הגמל לקצבה היא לשמירת רצף הזכאות הפנסיונית והזכאות לעניין ביטוחי נכות או שאירים שנערכים יחד עם הביטוח הפנסיוני

ישראל אייכלר:  עקב כך, מוצע לקבוע כי המוסד לביטוח לאומי ימשיך ויבצע הפרשות לקופת גמל לקצבה גם עבור חטוף או נעדר שהופסקה עבודתו בחמשת החודשים שקדמו לחטיפה או להיעדרות, וגם במקרה שהופסקה ההעסקה אחרי החטיפה או ההיעדרות, כשההגנה מפני פיטורים כבר לא תהיה בתוקף, וכן יבצע תשלומים לקופת גמל לקצבה עבור חטוף או נעדר שהיה עצמאי והפקיד תשלומים לקופת גמל לקצבה בתנאים שנקבעו בחוק

ישראל אייכלר:  אם יתברר בסופו של דבר, בדיעבד, שבעת התשלום כבר אירע מקרה הביטוח ולכן חל פטור מתשלום, קופת הגמל תחזיר למוסד לביטוח לאומי את התשלומים

ישראל אייכלר:  בהצעת החוק נקבעו הוראות שיאפשרו דיווח למוסד לביטוח לאומי לצורך ביצוע התשלומים, וכן הוחל הפטור ממס הכנסה שהיה ניתן לתשלומים אילו היו נעשים במהלך הרגיל של הדברים

ישראל אייכלר:       הדבר האחרון, אדוני היושב-ראש – רביעית, נוספה להצעת החוק הגנה מפני פיטורים לעובד שעימו ילד עד גיל 14, ושבני זוג או ההורים של הילד או הורהו האחר של הילד הוא חייל, בין בשירות מילואים ובין בשירות קבע או סדיר, או שהוא מהמנויים בסעיף 11, כגון מי שנקרא לשירות עבודה בשעת חירום

ישראל אייכלר:      כמו כן, הצעת החוק קובעת כי הגנה מפני פיטורין הקיימת במצבים של סגירת מוסד החינוך של הילד על פי הוראות פיקוד העורף או הרשות, חלה גם אם ההודעה על סגירת מוסד החינוך הגיעה מהרשות המקומית או ממוסד החינוך

ישראל אייכלר:  אציין כי בדיון בוועדה הוסבר לוועדה כי הגנה מפני סגירת מוסד החינוך כוללת גם מצבים של סגירתו בחלק משעות היום

ישראל אייכלר:       הצעת החוק מבהירה גם כהוראה קבועה כי הגנה מפני פיטורין הניתנת בשל הצורך בהשגחה על ילד קיימת גם לגבי ילד במשפחת אומנה, בכפוף לאישור של מנחה האומנה, וכי לעניין זה הגדרת מוסד חינוך תכלול, בין היתר, מסגרות נוספות שפורטו בהצעת החוק

ישראל אייכלר:       ההצעה אושרה בוועדה פה אחד ואין לה הסתייגויות

ישראל אייכלר:       אני מבקש להודות לצוות הוועדה בראשות המנהלת ענת כהן שמואל, ליועצת המשפטית נעה בן שבת והצוות שלה ולצוות לשכתי ובראשו יצחק פיליפ

ישראל אייכלר:       אני מבקש מהכנסת לאשר את הצעת החוק בקריאה השנייה והשלישית בנוסח שאישרה הוועדה

ישראל אייכלר:  תודה רבה

חנוך דב מילביצקי: תודה רבה, אדוני

חנוך דב מילביצקי:  להצעת החוק לא הוגשו הסתייגויות, אך הוגשו בקשות רשות דיבור של חברי סיעת ישראל ביתנו וסיעת העבודה

חנוך דב מילביצקי:  חבר הכנסת אביגדור ליברמן – לא נמצא; חבר הכנסת עודד פורר – לא נמצא; חבר הכנסת יבגני סובה – לא נמצא; חברת הכנסת שרון ניר – לא נמצאת; חברת הכנסת יוליה מלינובסקי – לא נמצאת

חנוך דב מילביצקי:  חבר הכנסת חמד עמאר, בבקשה, אדוני

חמד עמאר: אדוני היושב-ראש, חבריי חברי הכנסת, כבוד השר, ביום רביעי האחרון התקיימה ישיבה בלשכתו של שר הפנים עם פורום ראשי רשויות דרוזים והנהגת העדה הדרוזית בנושא תכנון ובנייה וקידום תוכניות מתאר, תוכניות מפורטות, פתרונות לחוק קמיניץ והקנסות

חמד עמאר:  הנושא הזה הוא הנושא החשוב ביותר היום אצל הצעירים הדרוזים, ואני מברך על הישיבה

חמד עמאר:  זו ישיבה חשובה, ואני רוצה שיתקיימו עוד ועד ישיבות עם שר הפנים

חמד עמאר:  אבל זה לא זמן לפוליטיקה, אנחנו קודם כול במלחמה

חמד עמאר:       הנושא הזה נוגע לכל צעיר וצעירה במגזר הדרוזי

חמד עמאר:  בכנסת ישראל יש חבר כנסת דרוזי אחד, אין לנו עשרה חברי כנסת

חמד עמאר:  אז שמלשכת השר יתקשרו ויבקשו לא להזמין את חבר הכנסת חמד עמאר לישיבה? אני לא מצליח להבין

חמד עמאר:  אני לא מדבר כחמד עמאר, אני מדבר כדרוזי וכנציג של הדרוזים בכנסת

חמד עמאר:  הרי אף מפלגה שיושבת כאן לא לקחה נציג של העדה הדרוזית ושמה אותו במקום שייכנס לכנסת חוץ מישראל ביתנו, שהכניסה אותי לכנסת

חמד עמאר:  אבל להגיע למצב של לבקש שאני לא אגיע לישיבה? זה פוליטיקה

חמד עמאר:  זה שיא הפוליטיקה

חמד עמאר:  אולי בגלל שהשר יודע את העמדה שלי בקשר לחוק קמיניץ, שצריך לבטל אותו או לפחות לבטל את הסעיף של קנסות והריסת בתים, שנותן סמכות לפקיד להוציא קנס של בין 300,000 ל-600,000 שקל, ולפעמים זה אפילו מגיע ליותר

חמד עמאר:       אין דבר כזה בעולם, אני בדקתי את זה

חמד עמאר:  אין דבר כזה שלפקיד ממשלתי תהיה סמכות להוציא קנס בגובה הזה באף מדינה מתוקנת בעולם

חמד עמאר:  רק אצלנו במדינת ישראל יש את האפשרות הזאת לתת לפקידים, ולא לגוף שיפוטי ולא לבית משפט, להוציא צו הריסה ולהוציא קנס בגובה הזה

חמד עמאר:  אדוני השר, נושא התכנון והבנייה הוא נושא שחשוב מאוד לעדה הדרוזית, לכן, אל תשחקו בנושא הזה פוליטיקה

חמד עמאר:  חשוב מאוד שביחד נמצא את הפתרון לאותם צעירים שרוצים לבנות את הבית שלהם במדינת ישראל

חמד עמאר:  תודה רבה

חנוך דב מילביצקי: תודה רבה, אדוני

חנוך דב מילביצקי:  חברת הכנסת מרב מיכאלי – לא נמצאת

חנוך דב מילביצקי:  חברת הכנסת נעמה לזימי, בבקשה

נעמה לזימי: תודה, כבוד יו"ר הישיבה

נעמה לזימי:  כנסת נכבדה, אני קודם כול מברכת על החוק החשוב הזה שעובר כאן היום בקריאה שנייה ושלישית, חוק הגנה מפני פיטורין בשעת חירום, שדנו עליו ארוכות בוועדת העבודה והרווחה בראשות חבר הכנסת ישראל אייכלר, ואפילו הצלחנו להוסיף בו שיפורים מאוד מאוד חשובים

נעמה לזימי:  ביום חמישי האחרון – אני רואה פה את ישראל – הרגשתי תחושה מאוד טובה מזה שסוף-סוף הצלחנו לבוא לוועדה, לדבר על הטיעונים שיש לנו, לשפר ולפעול עבור האזרחים ועבור הציבור ולעשות דבר טוב

נעמה לזימי:       אני אגיד גם כמה חשוב הפיקוח הפרלמנטרי

נעמה לזימי:  כשקיבלנו את החוק ראינו שמוחרגים בו יישובים מסיבה לא ברורה, העיר אופקים, העיר נתיבות ושלושה יישובים ממועצה אזורית אשכול – אורים, צאלים וגבולות

נעמה לזימי:  לא הבנו למה

נעמה לזימי:  עשינו את התיקון הזה והוספנו את היישובים האלה להגנה מפני פיטורים בשעה הזאת שהתושבים האלה התפנו מבתיהם

נעמה לזימי:  חלקם – מקום העבודה לא יציב כי עסקים נסגרו באותו רגע, כי הרבה דברים השתנו, והיינו שם כדי לראות את הדבר הזה

נעמה לזימי:  הצלחנו גם להוסיף מסגרות תעסוקתיות נוסף למסגרות החינוך, שזה לילדים ואנשים עם מוגבלות, וזה מה שבאנו בסוף לעשות, יו"ר הישיבה

נעמה לזימי:  בסוף, אני אומרת את הדברים האלה: בשביל הדברים האלה אני קמה בבוקר

נעמה לזימי:  בתקופה הכי קשה שיש לעם ישראל – את זה אנחנו צריכים לעשות: לפעול למען הציבור, למען רווחת הציבור, ולעשות טוב

נעמה לזימי:       ואנחנו גם למדים בעת הזו עד כמה אחריות המדינה לאזרחיה היא הכרח ולא סיסמה; עד כמה שירות ציבורי אפקטיבי מפותח, ראוי ויעיל הוא חובה לאומית, כי אין לנו הפריבילגיה להיות מדינה שמסירה אחריות מאזרחיה

נעמה לזימי:  מדינת ישראל נוסדה כמדינה עם תשתית רווחה, ובמכה הקשה הזו שקיבלנו אנחנו יודעות שאין למדינת ישראל את הפריבילגיה לא להיות מדינת רווחה

נעמה לזימי:  היא לא יכולה להיות מדינה שלא משקיעה במערכות הרווחה, החינוך, הבריאות, התשתיות, התחבורה והשירותים החברתיים

נעמה לזימי:  אין לה היכולת לעצום את העיניים

נעמה לזימי:       אתה יודע, יש משפט שאומר שהגרסה העמוקה של דמוקרטיה ליברלית – והרי ישראל נוסדה כדמוקרטיה ליברלית, כמדינה נאורה, מתקדמת – הגרסה העמוקה שלה היא סוציאל-דמוקרטיה, כי אחרת זה חלול, זה לא מספיק

נעמה לזימי:  אנחנו יודעים שהחוסן הלאומי שלנו תלוי בעורף החברתי, בחוסן החברתי; הוא תלוי בעורף ובאזרחים ובידיעה שיש להם ודאות שיש למדינה רוחב כתפיים שיודע לשמור עלינו ולשמור על כולנו

נעמה לזימי:  זה נכון לגבי מערך בריאות הנפש, שאנחנו רואים היום עד כמה קריסת מערך בריאות הנפש בשגרה היא אובדן טוטלי של יכולות בחירום, ואנחנו לא יכולים להרשות לעצמנו את זה, לא בסיטואציה של טראומה לאומית קשה כזאת

נעמה לזימי:      אנו רואים שמי שמצמצמים את ההשקעה בכיתות הלימוד בבתי הספר – קשה להם לקלוט מפונים לכיתות שלהם, כי מה שלא עובד בשגרה לא יעבוד בחירום, ומה שנכון שיעבוד בשגרה יכול להיות הרבה יותר טוב ויעיל ואפקטיבי בשעת חירום

נעמה לזימי:  וישראל היא מדינה – לצערי הרב, ואני לא מאחלת שתישאר מדינה כזאת; מקווה שהיא תהיה מדינה הרבה יותר חזקה – היום היא מדינה שלעיתים המעבר בה בין השגרה לחירום הוא מעבר של כמה שעות, ממש ככה

נעמה לזימי:  ואני יודעת שביום שאנחנו נסתכל על החיים עצמם כעל עיקר הפעילות שלנו, אנחנו נהיה במקום טוב יותר

נעמה לזימי:    לפני סיום, אני רוצה לשתף בפנייה שקיבלתי מיוצר, אומן בשם עומר קורן, שעשה יצירה מהמילים של חיים גורי, זכרו לברכה

נעמה לזימי:  המשורר חיים גורי קרא לשיר שלו "עשוי מאותיות", והוא עשה את זה עם קליפ, ובקליפ מובא במלואו מכתבו האחרון והמצמרר של סמל ראשון עדי ליאון, זכרו לברכה, שנפל ברצועת עזה, והיה בן 20 בנופלו

נעמה לזימי:  עדי היה מוזיקאי, והוא חלם להופיע על במות ברחבי העולם

נעמה לזימי:  את המילים הללו של חיים גורי עומר קורן הלחין לשיר הזה, ואני אקרא את המילים הללו לפני הסוף

נעמה לזימי:  "ודע לך שהזמן והאויבים, הרוח והמים, / לא ימחקו אותך

נעמה לזימי:  / אתה תימשך, עשוי מאותיות

נעמה לזימי:  / זה לא מעט

נעמה לזימי:  / משהו, בכל זאת, יישאר ממך

נעמה לזימי: "     יהי זכרו של עדי ליאון ז"ל ברוך, ויהי זכרם של כל הנופלים והנופלות ברוך, ומי ייתן שכולם יחזרו אלינו בשלום, בריאים ושלמים

נעמה לזימי:  תודה רבה

חנוך דב מילביצקי: אמן

חנוך דב מילביצקי:  תודה רבה

חנוך דב מילביצקי:  חברת הכנסת קריב, בבקשה

גלעד קריב: אדוני היושב-ראש, כנסת נכבדה, אדוני השר, ערב טוב

גלעד קריב:  אנחנו נצביע כמובן בעד החוק, וזו הזדמנות לברך גם את יושב-ראש הוועדה וגם את חברתי חברת הכנסת נעמה לזימי על המעשה הנכון של הכללת כל היישובים בעוטף עזה במסגרת החוק

גלעד קריב:  הלוואי שזה יהיה סימן לבאות ביתר דברי החקיקה הרלוונטיים

גלעד קריב:  אני אזכיר שעד עכשיו הממשלה, ובמיוחד משרד האוצר, לא עמדו בהתחייבות שלהם להביא מתווה בעבור אותם יישובים דוגמת שלושת הקיבוצים במועצה האזורית אשכול לוועדת הכספים, והדיון שנקבע בעניין בוטל מכיוון שהמדינה טרם טרחה להציג את המתווה

גלעד קריב:      אבל בצד התמיכה בחוק, אין אפשרות שלא להתייחס לדבריו של יושב-ראש הוועדה, שתחת להציג את החוק בפתח דבריו בחר להתייחס לסוגיית הכספים הקואליציוניים

גלעד קריב:  אני אשתדל, אדוני היושב-ראש, להתייחס לסוגיה הזאת ללא פופוליזם וללא התלהמות, אבל מתוך דרישה תקיפה שבעניין הזה תיאמר את האמת לציבור הרחב

גלעד קריב:      עכשיו, כל אדם שיושב כאן בבית הזה יודע שבתוך הכספים הקואליציוניים כל שנה מופיעים תקציבים שהיו צריכים להיכלל בבסיס התקציב

גלעד קריב:  הסיבה שהם לא נכללים בבסיס התקציב היא הברית הלא-קדושה בין אגף התקציבים של האוצר, שהמטרה שלו זה לא להכליל כמה שיותר דברים בבסיס התקציב, לבין פוליטיקאים, שרוצים להראות הישגים בהסכמים הקואליציוניים, במשא ומתן התקציבי

גלעד קריב:  בכספים הקואליציוניים הללו נכללות מטרות חשובות שמשרתות את כלל מגזרי החברה הישראלית, לדוגמה תקציבי תנועות הנוער

גלעד קריב:  מדובר בכספים בעבור פעילות שכבר בוצעה במשך כל שנת 2023, ואגב, חלק גדול מהגופים הללו היו הראשונים להיחלץ לטובת העזרה למשפחות המפונים

גלעד קריב:      כשאנחנו מדברים נגד השערורייה שעתידה להתרחש בעוד שעתיים בישיבת הממשלה סביב הכספים הקואליציוניים, אנחנו לא מדברים על מאות מיליוני השקלים הללו שמגיעים לתנועות הנוער ולארגוני הנוער ולמוסדות תרבות, לרבות תרבות יהודית ותרבות חרדית, כספים שבכל שנה לקראת סוף השנה משוחררים במסגרת הכספים הקואליציוניים, והלוואי שנשים סוף לתופעה הזאת ונכניס את התקציבים לבסיס התקציב

גלעד קריב:  השערורייה שאנחנו מדברים עליה היא שבצד אותם מאות מיליוני שקלים ישנם למעלה מ-8 מיליארד שקלים, מיעוטם בשנת 2023 ומרביתם בשנת 2024, ששר האוצר לא מתכוון לקצץ

גלעד קריב:  וכששר האוצר אומר: אני קיצצתי 70% מהכספים הקואליציוניים, הוא משקר לציבור, הוא פשוט משקר לציבור, מכיוון שקוצצו 1

גלעד קריב: 6 מיליארד ש"ח מכספים קואליציוניים בהיקף של למעלה מ-15 מיליארד ש"ח לשתי שנות התקציב

גלעד קריב:  וגם כשמסתכלים רק על שנת 2023, אז מקוצצים 1

גלעד קריב: 6 מיליארד שקלים מתוך סכום שגדול מ-5 מיליארד שקלים

גלעד קריב:  איך זה 70%?     והשערורייה נוגעת לעובדה שחוץ מאותם כמה מאות מיליוני שקלים לא סקטוריאליים, רוב הכספים הקואליציוניים שלא מקוצצים הם כספים חדשים

גלעד קריב:  זה לא הכספים שעוברים כל שנה לכל תנועות הנוער ולכל ארגוני הנוער – חרדים, דתיים, חילונים, יהודים ולא יהודים

גלעד קריב:  אלה כספים חדשים שברובם הגדול מיועדים למגזרים ספציפיים ולא לכלל החברה הישראלית

גלעד קריב:      עכשיו, עומד כאן חבר הכנסת אייכלר ומדבר על גזלת כבשת הרש של התלמידים, של התינוקות של בית רבן

גלעד קריב:  אנחנו עוד נדבר מעל הדוכן הזה על הונאת אופק חדש בחינוך החרדי

גלעד קריב:  רוצים להיכנס לאופק חדש? בבקשה, תעמדו בסטנדרטים של אופק חדש

גלעד קריב:  אל תיקחו רק את ההטבות אבל אל תתחייבו לדיווח על תנאי השכר של המורים, על הסכמים קיבוציים, על מפקחים

גלעד קריב:      אבל בואו נשים את זה בצד

גלעד קריב:  תאמר לי, אדוני היושב-ראש, נראה לך הגיוני שבזמן שרבע מיליון חיילים מגויסים למילואים – רבע מיליון חיילים מגויסים למילואים – יגדילו את תקציבי הישיבות הגבוהות – לא בתי הספר, האברכים שמקבלים פטור מגיוס – יגדילו את זה בחצי מיליארד ש"ח? הגיוני שעכשיו, עכשיו, כשחיילים מתגייסים למילואים ומפסיקים את חייהם, יגדילו את המלגה שמקבל כל אברך? למה? זה הגיוני?     אז אל תדברו איתנו על בתי הספר

גלעד קריב:  נדבר על בתי הספר בוועדת החינוך, ונראה איך אופק חדש בחינוך החרדי זו הונאה אחת גדולה, כי הם לא מקבלים על עצמם את הרפורמה

גלעד קריב:  בוא נדבר למה עכשיו מדינת ישראל מגדילה את תקציב הישיבות לאותם אברכים שלא מתגייסים ושלא משרתים במילואים

גלעד קריב:  להם אתם מגדילים את התקציבים בהיקף של חצי מיליארד ש"ח? זה הגיוני?     

חנוך דב מילביצקי: צריך לסיים, אדוני

גלעד קריב: אז אל תדברו איתנו כאילו עיננו צרה באוכלוסייה החרדית

גלעד קריב:  מגיע לאוכלוסייה החרדית את מה שמגיע לכל האוכלוסיות

גלעד קריב:  אני לא מכיר חייל מילואים אחד שהוא סטודנט שמקבל כל חודש מהאוניברסיטה מלגה מידי הדיקן

גלעד קריב:  את זה אני לא מכיר

גלעד קריב:  אני מכיר רק סטודנטים שמשלמים שכר לימוד לאוניברסיטה וגם יוצאים לשירות מילואים

גלעד קריב:  אז תפסיקו לשקר לציבור ותפסיקו לעבוד עלינו בעיניים

גלעד קריב:  תודה

חנוך דב מילביצקי: תודה

חנוך דב מילביצקי:  חברת הכנסת אפרת רייטן מרום – לא נמצאת

חנוך דב מילביצקי:      חברי הכנסת, נעבור להצבעה בקריאה השנייה על הצעת חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד–2023, כנוסח הוועדה

חנוך דב מילביצקי:  אנא תפסו מקומותיכם

חנוך דב מילביצקי:  הצבעה

חנוך דב מילביצקי: בעד סעיפים 1–7 – 13 

חנוך דב מילביצקי: נמנעים – אין 

חנוך דב מילביצקי: 13 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:      עכשיו נעבור להצבעה בקריאה השלישית על הצעת חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד–2023

חנוך דב מילביצקי:  הצבעה

חנוך דב מילביצקי: בעד החוק – 14 

חנוך דב מילביצקי: נמנעים – אין 

חנוך דב מילביצקי: 14 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

חנוך דב מילביצקי:      חברי הכנסת, תם סדר-היום

חנוך דב מילביצקי:  הישיבה הבאה תתקיים ביום רביעי ט"ז בכסלו התשפ"ד, 29 בנובמבר 2023, בשעה 11:00

חנוך דב מילביצקי:  ישיבה זו נעולה